Parlamentul Republicii Moldova

**Lege**

**pentru modificarea şi completarea unor acte legislative**

Parlamentul adoptă prezenta lege organică.

Art.I. – Legea nr.397-XV din 16 octombrie 2003 privind finanţele publice locale (Monitorul Oficial al Republicii Moldova, 2003, nr.248-253, art.996), cu modificările ulterioare, se modifică şi se completează, după cum urmează:

1. Articolul 1:

* alineatul unsprezece se modifică şi va avea următorul cuprins:

“normative de defalcări de la impozitele şi taxele de stat – cote procentuale de defalcări de la veniturile generale de stat la bugetele unităţilor administrativ-teritoriale, stabilite prin prezenta lege;”.

* alineatul doisprezece se modifică și va avea următorul cuprins:

“transferuri - mijloace financiare alocate, conform prevederilor legale, în sumă absolută, cu titlu definitiv sau condiționat, de la bugetul de stat la bugetele unităţilor administrativ-teritoriale pentru finanțarea domeniilor de activitate ce sunt în competența autorităților publice locale, sau în alte scopuri speciale;”.

1. La articolul 2, alineatul (1), punctele 1) - 4) se substituie cu punctul 1) cu următorul cuprins:

“1) bugetele unităţilor administrativ-teritoriale de nivelul întîi şi bugetele unităţilor administrativ-teritoriale de nivelul al doilea, care reprezintă totalitatea veniturilor şi cheltuielilor pentru exercitarea funcţiilor ce sînt în competenţa acestora conform legislaţiei şi a funcţiilor delegate de autorităţile publice centrale”.

1. Articolul 3:

* la alineatul (1), cuvintele „specificate la art.2 alin.(1) din prezenta lege” se exclud.
* după alineatul (1) se completează cu un alineat nou (11) cu următorul cuprins:

„(11) Între bugetele unităţilor administrativ-teritoriale de nivelul întîi şi cele de nivelul al doilea nu există raporturi financiare de subordonare.”

* la alineatul (3), cuvintele „cu excepţia mijloacelor ce urmează a fi virate conform art.10 alin.(3) din prezenta lege” se exclud.

1. Articolul 4:

* la alineatul (1), literele c) şi d) vor avea următorul cuprins:

„c) defalcări, conform cotelor procentuale de la impozitele şi taxele de stat, stabilite prin prezenta lege;

d) transferuri de la bugetul de stat”.

* alineatul (2) se exclude.

1. Articolul 5:

la alineatul (1):

* punctul 2) se modifică și va avea următorul cuprins:

”2) defalcări de la impozitul pe venitul persoanelor fizice colectat în teritoriul unităţii administrativ-teritoriale respective:

1. pentru bugetele satelor (comunelor) şi oraşelor (municipiilor), cu excepţia oraşelor (municipiilor) de reşedinţă de raion şi UTA Găgăuzia – 75% din volumul total colectat în teritoriul unităţii administrativ-teritoriale respective;
2. pentru bugetele oraşelor (municipiilor) de reşedinţă de raion şi UTA Găgăuzia – 20% din volumul total colectat în teritoriul unităţii administrativ-teritoriale respective.”

* punctul 3) se modifică și se expune în următoarea redacție:

”3) transferuri de la bugetul de stat, stabilite conform prevederilor art.10 și art.11 din prezenta lege;”.

la alineatul (2):

* la punctul 1), literele a) și d) se exclud.
* punctul 2) se modifică şi se expune în următoarea redacţie:

”2) defalcări de la impozitul pe venitul persoanelor fizice - 25% din volumul total colectat în teritoriul unităţii administrativ-teritoriale respective;”.

la alineatul (3):

* la punctul 1), litera a) se exclude.
* punctul 2) se modifică și va avea următorul cuprins:

“2) defalcări de la următoarele tipuri de impozite și taxe de stat:

1. impozitul pe venitul persoanelor fizice – 25% din volumul total colectat în teritoriul unităţii teritoriale autonome;
2. taxa pe valoarea adăugată la mărfurile produse şi la serviciile prestate pe teritoriul unităţii teritoriale autonome cu statut juridic special - 100% din volumul total colectat în teritoriul unităţii teritoriale autonome;
3. accizele la mărfurile supuse accizelor, fabricate pe teritoriul unităţii teritoriale autonome cu statut juridic special - 100% din volumul total colectat în teritoriul unităţii teritoriale autonome;”

la alineatul (4):

* la punctul 1), litera a) și litera d) se exclud.
* punctul 2) se modifică şi se expune în următoarea redacţie:

”2) defalcări de la impozitul pe venitul persoanelor fizice - 45% din volumul total colectat în teritoriul unităţii administrativ-teritoriale respective;”.

1. La articolul 7 alineatul (2), propoziţia a doua se exclude.
2. Articolul 8 se modifică şi va avea următorul cuprins:

„Articolul 8. Competenţe în efectuarea cheltuielilor

Competenţele în efectuarea cheltuielilor bugetelor unităţilor administrativ-teritoriale pe domenii de activitate sunt delimitate prin legislaţia privind administraţia publică locală şi descentralizarea administrativă.”

1. Articolul 9 se modifică și va avea următorul cuprins:

“Articolul 9. Transferurile

(1) De la bugetul de stat către bugetele unităţilor administrativ-teritoriale se stabilesc următoarele tipuri de transferuri:

a) transferuri cu destinație generală pentru echilibrarea bugetelor unităților administrativ-teritoriale;

b) transferuri cu destinaţie specială, pentru finanțarea învățământului preşcolar, primar şi secundar-general, a plăţilor sociale și a altor funcții delegate de către autoritățile publice centrale.

(2) Volumul acestor transferuri se stabileşte anual prin legea bugetului de stat sau prin alte acte normative.”

1. Articolul 10 se modifică şi va avea următorul cuprins:

„Articolul 10. Transferurile cu destinație generală

(1) Transferurile cu destinaţie generală se efectuează din Fondul de susţinere financiară a unităţilor administrativ-teritoriale, care se formează din:

a) impozitul pe venitul persoanelor fizice nealocat sub formă de defalcări pentru unităţile administrativ-teritoriale;

b) alte mijloace financiare, conform legii anuale a bugetului de stat.

(2) Fondul de susţinere financiară (FSF) a unităţilor administrativ-teritoriale se distribuie în:

a) fondul de echilibrare al bugetelor unităţilor administrativ-teritoriale de nivelul întîi (FEB1);

b) fondul de echilibrare al bugetelor unităţilor administrativ-teritoriale de nivelul al doilea (FEB2).

(3) Distribuţia în cele două fonduri, specificate la alineatul (2), se face conform parametrului de distribuţie (Pd), în modul următor:

FEB1 = FSF×(100%-Pd)

FEB2 = FSF×Pd

unde, Pd=65%.

(4) Repartizarea fondului de echilibrare al bugetelor unităţilor administrativ-teritoriale de nivelul întîi (FEB1) se face în felul următor:

a) în funcţie de capacitatea fiscală pe locuitor, calculată ca raport între veniturile colectate din defalcările din impozitul pe venitul persoanelor fizice şi numărul de locuitori ai unităţii administrativ-teritoriale, populaţia şi suprafaţa unităţii administrativ-teritoriale;

b) se determină capacitatea fiscală naţională medie pe locuitor ca raport între veniturile colectate din defalcările din impozitul pe venitul persoanelor fizice cumulate din toate unităţile administrativ-teritoriale de nivelul întîi şi numărul de locuitori cumulat din toate unităţile administrativ-teritoriale de nivelul întîi;

c) se califică pentru echilibrare numai bugetele unităţilor administrativ-teritoriale de nivelul întîi care au o capacitate fiscală pe locuitor mai mică decât un prag calculat pe baza capacităţii fiscale naţionale medii pe locuitor, multiplicată cu un parametru supraunitar Pe=1,3;

d) calculul transferurilor de echilibrare pentru unităţile administrativ-teritoriale de nivelul întîi se face invers proporţional cu capacitatea fiscală pe locuitor numai pentru bugetele unităţilor administrativ-teritoriale ce îndeplinesc condiţia de la litera c) şi direct proporţional cu populaţia şi suprafaţa unităţilor administrativ-teritoriale, conform formulei:

TEi =FEB1 ;

PS1CFL+PS1P+PS1S = 100%

unde:

TEi - transferul de echilibrare pentru o anumită unitate administrativ-teritorială de nivelul întîi;

FEB1 - fondul de echilibrare al bugetelor unităţilor administrativ-teritoriale de nivelul întîi;

CFLi - capacitatea fiscală pe locuitor a unei anumite unităţi administrativ-teritoriale de nivelul întîi, calculată ca raport între veniturile colectate din defalcările din impozitul pe venitul persoanelor fizice în teritoriul unităţii administrativ-teritoriale şi numărul de locuitori ai unităţii administrativ-teritoriale respective;

CFLn - capacitatea fiscală naţională medie pe locuitor a tuturor unităţilor administrativ-teritoriale de nivelul întîi, calculată ca raport între veniturile colectate din defalcările din impozitul pe venitul persoanelor fizice cumulate din toate unităţile administrativ-teritoriale de nivelul întîi şi numărul de locuitori cumulat din toate unităţile administrativ-teritoriale de nivelul întîi;

Pi - populaţia unei anumite unităţi administrativ-teritoriale de nivelul întîi;

Pn - populaţia totală a unităţilor administrativ-teritoriale de nivelul întîi calificate la alocare;

Si - suprafaţa unei anumite unităţi administrativ-teritoriale de nivelul întîi;

Sn - suprafaţa totală a unităţilor administrativ-teritoriale de nivelul întîi calificate la alocare;

PS1CFL - ponderea specifică a indicatorului capacitate fiscală pe locuitor;

PS1p - ponderea specifică a indicatorului populaţiei;

PS1s - ponderea specifică a indicatorului suprafeţei;

Pe - parametrul supraunitar;

unde, PS1CFL = 80%; PS1p = 10%; PS1s = 10% şi Pe = 1,3.

(5) Repartizarea fondului de echilibrare al bugetelor unităţilor administrativ-teritoriale de nivelul al doilea (FEB2) se face în felul următor:

a) se califică pentru echilibrare bugetele unităţilor administrativ-teritoriale de nivelul al doilea, cu excepţia bugetelor municipale Chişinău, Bălţi şi bugetului central al unităţii teritoriale autonome Găgăuzia;

b) calculul transferurilor de echilibrare pentru unităţile administrativ-teritoriale de nivelul al doilea se face direct proporţional cu populaţia şi suprafaţa unităţilor administrativ-teritoriale, conform formulei:

TEj = FEB2 x ();

PS2P+PS2S = 100%

unde:

TEj - transferul de echilibrare pentru o anumită unitate administrativ-teritorială de nivelul al doilea;

FEB2 - fondul de echilibrare al bugetelor unităţilor administrativ-teritoriale de nivelul al doilea;

Pj - populaţia unei anumite unităţi administrativ-teritoriale de nivelul al doilea;

Pn - populaţia totală a unităţilor administrativ-teritoriale de nivelul al doilea calificate la alocare;

Sj - suprafaţa unei anumite unităţi administrativ-teritoriale de nivelul al doilea;

Sn - suprafaţa totală a unităţilor administrativ-teritoriale de nivelul al doilea calificate la alocare;

PS2P - ponderea specifică a indicatorului populaţiei;

PS2S - ponderea specifică a indicatorului suprafeţei;

unde, PS2P=60% şi PS2S=40%.

(6) Repartizarea fondurilor de echilibrare ale bugetelor unităţilor administrativ-teritoriale de nivelul întîi și al doilea și calculul transferurilor de echilibrare ale acestora se face pe baza datelor din ultimul an pentru care există execuţie bugetară definitivă şi a datelor statistice oficiale.”

1. Articolul 11:

* alineatul (1) se modifică și va avea următorul cuprins:

”(1) Transferurile cu destinaţie specială se prevăd în legea bugetară anuală şi în alte acte normative şi pot fi alocate bugetelor unităţilor administrativ-teritoriale pentru finanțarea:

a) învăţămîntului preșcolar, primar și secundar-general, în baza metodologiei stabilite de Guvern;

b) competenţelor delegate autorităţilor administraţiei publice locale de către autorităţile publice centrale.”

* la alineatul (11) după cuvintele „din prezentul articol” se introduc cuvintele „cu excepţia celor destinate învăţământului preşcolar, primar şi secundar-general,”.

1. La articolul 13:

* alineatul (2) se exclude.
* la alineatul (3), textul “şi (2)” se exclude.

1. La articolul 14:

* în alineatul (1), cuvintele „de nivelul întîi şi de nivelul al doilea” se exclud.
* alineatul (1) se completează cu litera c) cu următorul cuprins:

“c) să acorde întreprinderilor municipale garanţii pentru împrumuturi pentru cheltuieli de capital de la instituţiile financiare şi de la alţi creditori atît din ţară, cît şi de peste hotare.“

* alineatul (2) se exclude.
* la alineatul (5) cuvintele „de nivelul al doilea şi ale municipiului Bălţi” se exclud.

1. Articolul 19:

* în alineatul (1), cuvintele “în conformitate cu clasificaţia bugetară unică” se substituie prin cuvintele „clasificaţiei bugetare şi metodologiei bugetare, aprobate de către Ministerul Finanţelor.”
* în alineatul (2) litera a), textul “prognozele normativelor de defalcări de la veniturile generale de stat în bugetul central al unităţii teritoriale autonome Găgăuzia” se exclude.
* în alineatul (2) litera b), textul “prognozele normativelor de defalcări de la veniturile generale de stat la bugetele locale şi” se exclude.
* în alineatul (2), litera d) se modifică şi va avea următorul cuprins:

„d) în termenele stabilite de Ministerul Finanţelor, direcţiile finanţe prezintă la Ministerul Finanţelor pentru consultare şi includere în bugetul public naţional, sinteza consolidată a proiectelor bugetelor unităţilor administrativ-teritoriale de nivelul întîi şi al doilea pe raion, unitatea teritorial autonomă cu statut juridic special, municipiile Chişinău şi Bălţi”.

* alineatul (3) se exclude.

1. Articolul 20 se modifică şi va avea următorul cuprins:

„Articolul 20. Examinarea şi aprobarea bugetelor unităților administrativ-teritoriale

(1) Autoritatea executivă a unităţii administrativ-teritoriale prezintă, printr-o dispoziţie, cel tîrziu la data de 1 noiembrie, proiectul bugetului unităţii administrativ-teritoriale spre examinare şi aprobare autorităţii reprezentative şi deliberative respective.

(2) Proiectul bugetului unităţii administrativ-teritoriale, prezentat spre aprobare autorităţii reprezentative şi deliberative respective, include:

a) proiectul deciziei autorităţii reprezentative şi deliberative privind aprobarea bugetului;

b) anexele la proiectul deciziei, în care se vor reflecta:

- veniturile şi cheltuielile bugetului respectiv prevăzute pentru anul bugetar următor;

- cotele impozitelor și taxelor locale ce vor fi încasate în buget;

- nomenclatorul tarifelor pentru serviciile prestate de instituțiile publice finanțate de la bugetele unităților administrativ-teritoriale;

- mijloacele speciale preconizate spre încasare de către fiecare instituţie publică;

- fondurile speciale;

- transferurile cu destinație specială de la bugetul respectiv la alt buget;

- plafoanele soldului datoriei unității administrativ-teritoriale și soldului garanțiilor acordate de autorităţile publice locale;

- efectivul limită al statelor de personal din instituţiile publice finanţate de la bugetul respectiv;

c) cuantumul fondului de rezervă (fondul de rezervă este utilizat în conformitate cu regulamentul de utilizare a mijloacelor fondului, aprobat în condiţiile art.18 din prezenta lege);

d) alte date adiţionale elaborării proiectului bugetului;

e) nota informativă la proiectul bugetului.

(3) Autoritatea reprezentativă şi deliberativă a unităţii administrativ-teritoriale examinează proiectul bugetului respectiv în două lecturi.

(4) În prima lectură, autoritatea reprezentativă şi deliberativă respectivă audiază şi examinează raportul autorității executive a unităţii administrativ-teritoriale respective asupra proiectului bugetului, examinează şi aprobă volumul total al veniturilor şi cheltuielilor bugetului respectiv.

(5) În lectura a doua, autoritatea reprezentativă şi deliberativă examinează şi aprobă:

a) structura veniturilor;

b) cheltuielile, structura şi destinaţia lor;

c) balanţa bugetului şi sursele de finanţare;

d) transferurile de la alte bugete;

e) cuantumul fondului de rezervă (fondul de rezervă este utilizat în conformitate cu regulamentul de utilizare a mijloacelor fondului aprobat în condiţiile art.18 din prezenta lege);

f) cotele impozitelor și taxelor locale ce vor fi încasate în buget;

g) nomenclatorul tarifelor pentru serviciile prestate de instituțiile publice finanțate de la bugetele unităților administrativ-teritoriale;

h) mijloacele speciale preconizate spre încasare de către fiecare instituţie publică;

i) fondurile speciale;

j) cheltuielile care vor fi finanţate în mod prioritar;

k) plafoanele soldului datoriei unității administrativ-teritoriale și soldului garanțiilor acordate de autorităţile publice locale;

l) efectivul limită al statelor de personal din instituţiile publice finanţate de la bugetul respectiv;

m) alte date adiţionale elaborării proiectului bugetului;

n) nota informativă la proiectul bugetului.

(6) Autoritatea reprezentativă şi deliberativă a unităţii administrativ-teritoriale aprobă bugetele respective pe anul bugetar următor cel tîrziu la data de 10 decembrie a anului în curs.”

1. Articolul 21 se exclude.
2. La articolul 23 alineatul (1), textul „defalcărilor de la veniturile generale de stat şi a transferurilor” se substituie cu textul „transferurilor de la bugetul de stat”.
3. La articolul 24 alineatul (2), textul „defalcărilor de la veniturile generale de stat şi a transferurilor” se substituie cu textul „transferurilor de la bugetul de stat”.
4. La articolul 26 alineatul (2), cuvintele „bugetul raionului, bugetul unităţii teritoriale autonome cu statut juridic special, bugetul municipiului Bălţi şi bugetul municipiului Chişinău” se substituie cu cuvintele „sinteza consolidată a bugetelor aprobate ale unităților administrativ-teritoriale de nivelul întîi şi al doilea, pe raion, unitatea teritorial autonomă cu statut juridic special, municipiile Chișinău și Bălți”.
5. Articolul 28:

* alineatul (3) se modifică și va avea următorul cuprins:

“(3) Ministerul Finanţelor, în baza prezentei legi și legii anuale a bugetului de stat efectuează defalcări de la impozitele şi taxele de stat la bugetele unităţilor administrativ-teritoriale și transferuri directe de la bugetul de stat la bugetele unităţilor administrativ-teritoriale, şi este în drept să perceapă în mod incontestabil din conturile trezoreriale ale bugetelor respective mijloacele băneşti datorate bugetului de stat”.

* la alineatul (31), cuvintele „de nivelul întîi şi al doilea” se exclud.
* la alineatul (4) litera a), cuvintele “veniturile generale de stat” de substituit cu cuvintele “impozitele şi taxele de stat”,
* la alineatul (4) litera b) se modifică şi va avea următorul cuprins:

“b) asigură execuţia conformă a bugetelor unităţilor administrativ-teritoriale, precum şi ale instituţiilor publice finanţate de la aceste bugete, în raza de activitate a trezoreriei teritoriale”.

* la alineatul (4), litera c) se exclude.
* alineatul (7) se exclude.

1. La articolul 29 alineatul (5), cuvintele „privind execuţia bugetelor unităţilor administrativ-teritoriale” se substituie prin cuvintele „consolidate a bugetelor unităţilor administrativ-teritoriale de nivelul întîi şi al doilea, pe raion, unitatea teritorial-autonomă cu statut juridic special, municipiile Chişinău şi Bălţi”.
2. La articolul 30, alineatul (1), după cuvintele “cu statut juridic special,” se introduc cuvintele “primarul municipiului Bălţi,”.
3. La articolul 32, alineatul (2), cuvintele “cu excepţia municipiului Chişinău” de substituit prin cuvintele “cu excepţia municipiilor Bălți și Chişinău”.
4. Articolul 34 se exclude.

**Art.II.** – Codul Fiscal nr.1163-XIII din 24 aprilie 1997 (Monitorul Oficial al Republicii Moldova, ediţie specială, 2007), cu modificările ulterioare, se modifică după cum urmează:

1. La articolul 1 alineatul (2), articolul 6 alineatul (4) și alineatul (5), articolul 7 (în tot textul), cuvîntul „generale” se exclude.
2. La articolul 93 punctul 1) şi articolul 119 punctul 1), cuvîntul „general” se exclude.
3. La articolul 6:

- alineatul (6), după litera a) se introduce litera a1) cu următorul cuprins:

„a1) impozitul privat;”

- alineatul (10) propoziţia a treia se modifică şi se expune în următoarea redacţie: „Impozitul pe venitul persoanelor fizice reprezintă sursă de reglementare a veniturilor sistemului bugetar.”

**Art.III. -** În primul şi al doilea an de aplicare a prezentei legi, Guvernul se abilitează cu dreptul de a forma în componenţa bugetului de stat un fond de compensare, în proporţie de pînă la 1% din veniturile bugetului de stat, pentru acoperirea eventualelor discrepanţe (riscuri) legate de reformarea sistemului de raporturi interbugetare.

**Art.IV.** – Prezenta lege intră în vigoare de la 1 ianuarie 2014, cu excepţia prevederilor privind elaborarea bugetelor unităţilor administrativ-teritoriale, care se pun în aplicare de la 1 ianuarie 2013.

**Preşedintele Parlamentului**

nr.\_\_\_\_ din \_\_\_\_\_\_\_\_\_\_\_\_\_